UGC Fake Universities List: यूजीसी ने जारी की फर्जी विश्वविद्यालयों की लिस्‍ट, यहां है पूरी जानकारी  
यूजीसी ने फर्जी विश्वविद्यालयों की लिस्ट जारी की है.
इस लिस्ट में 23 विश्वविद्यालय शामिल हैं.
केरल, कर्नाटक, महाराष्ट्र और पुडुचेरी में एक-एक फर्जी विश्वविद्यालय हैं.
विश्वविद्यालय अनुदान आयोग यानी कि यूजीसी (UGC) ने 23 स्वघोषित, फर्जी और गैर-मान्यता प्राप्त विश्वविद्यालयों की एक लिस्‍ट (UGC Fake Universities List) जारी की, जिनमें से सबसे अधिक आठ उत्तर प्रदेश में हैं. यूजीसी ने स्‍टूडेंट्स को इन संस्थानों में एडमिशन लेने के खिलाफ आगाह किया है. यूजीसी सचिव रजनीश जैन ने कहा, "छात्रों और लोगों को सूचित किया जाता है कि वर्तमान में देश के विभिन्न हिस्सों में यूजीसी अधिनियम का उल्लंघन कर 23 स्वघोषित, गैर-मान्यता प्राप्त संस्थान चल रहे हैं." इनमें से आठ विश्वविद्यालय उत्तर प्रदेश में हैं, उसके बाद दिल्ली में सात हैं. केरल, कर्नाटक, महाराष्ट्र और पुडुचेरी में एक-एक फर्जी विश्वविद्यालय हैं.
यूजीसी ने कहा, 'इन विश्वविद्यालयों को फर्जी घोषित किया गया है और उन्हें कोई डिग्री देने का हक नहीं है.' दिल्ली में कॉमर्शियल यूनिवर्सिटी, यूनाईटेड नेशंस यूनिवर्सिटी, वोकेशनल यूनिवर्सिटी, एडीआर - सेंट्रिक जूरिडिकल यूनिवर्सिटी, इंडियन इंस्टीट्यूशन ऑफ सांइस एंड इंजीनियरिंग, विश्वकर्मा ओपेन यूनिवर्सिटी फॉर सेल्फ इम्प्लॉयमेंट और आध्यात्मिक विश्वविद्यालय फर्जी यूनिवर्सिटी की लिस्‍ट में शामिल हैं.